
CAMERA DEPUTAŢILOR

Comisia pentru politică                economică, reformă şi privatizare

Bucureşti, Nr. 21/555/25.09.2002





A V I Z

asupra proiectului de Lege pentru aprobarea

 Ordonanţei Guvernului nr. 42/2002  cu privire la rectificarea 

 bugetului de stat pe anul 2002
În conformitate cu prevederile art.89 din Regulamentul şedinţelor comune ale Camerei Deputaţilor şi Senatului, Comisia pentru politică economică, reformă şi privatizare din Camera Deputaţilor şi Comisiile economică şi pentru privatizare din Senat au fost sesizate, spre dezbatere şi avizare cu proiectul de Lege pentru aprobarea Ordonanţei Guvernului nr.42/2002 cu privire la rectificarea bugetului de stat pe anul 2002, trimis cu adresa nr. 394 din 03 septembrie 2002.


Potrivit prevederilor art. 89 din Regulamentul şedinţelor comune a celor două Camere, membrii celor trei comisii din Camera Deputaţilor şi Senat trebuiau să întocmească un aviz comun pentru acest proiect de lege.


Membrii Comisiei economice din Senat au avizat favorabil, în forma prezentată, această iniţiativă legislativă în şedinţa din data de 28 august a.c., întocmind avizul cu nr. 347, care a fost transmis comisiilor sesizate în fond cu acest proiect de lege.


Membrii Comisiei pentru privatizare din Senat vor dezbate proiectul de lege într-o şedinţă viitoare, urmând să întocmească avizul acestei iniţiative legislative.


 Membrii Comisiei pentru politică economică, reformă şi privatizare din Camera Deputaţilor au examinat proiectul de lege în şedinţa din 25 septembrie 2002.


La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor: din partea Ministerului Finanţelor Publice, domnul Moise Popescu – director general şi doamna Camelia Dobroteanu – director general adjunct.


La lucrările comisiei au fost prezenţi 27 deputaţi, din totalul de 31 membri ai comisiei.

 
În urma dezbaterii, cu 24 voturi pentru, 3 voturi contra şi 0 abţineri, Comisia pentru politică economică, reformă şi privatizare a aprobat favorabil, acest proiect de lege, în forma prezentată.

                 PREŞEDINTE,


    Dan Radu Ruşanu 

                   SECRETAR

